**VI. VIÐAUKI – REGLUGERÐ FRAMKVÆMDASTJÓRNARINNAR (EB) nr. 809/2004 frá 29. apríl 2004**

**Sbr. tilgreint í 2. mgr. regl. nr. 243/2006:**

***Ef ósamræmi er á milli íslensks og ensks texta reglugerðar framkvæmdastjórnarinnar nr. 809/2004 skal skýra íslenska textann með hliðsjón af enska textanum.***

**Ef ósamræmi er á milli textans í þessu skjali og texta reglugerðar framkvæmdastjórnarinnar nr. 809/2004 er það texti reglugerðarinnar sem gildir.**

**VI. VIÐAUKI**

**Lágmarkskröfur um upplýsingar sem koma eiga fram í ábyrgðum**

**(Frekara viðbótarskjal)**

|  |  |  |
| --- | --- | --- |
| **Bls.** | **Liður** | **Efni** |
|  | **1.** | **EÐLI ÁBYRGÐARINNAR**Lýsing á hvers kyns fyrirkomulagi sem hefur það að markmiði að tryggja að mikilvægum skuldbindingum í tengslum við útgáfuna verði fullnægt hvort sem er í formi ábyrgðar, veðs, „Keep well-samnings“, sérstaks tryggingarsamnings (Mono-line Insurance policy) eða annarra sambærilegra skuldbindinga (hér á eftir nefndar „ábyrgðir“ og sá sem úthlutar þeim „ábyrgðarmaður“ til hagræðingar).Með fyrirvara um undanfarandi almenn atriði felur slíkt fyrirkomulag í sér skuldbindingar sem eiga að sjá til þess að skuldabréf séu endurgreidd og/eða vextir greiddir og í lýsingunni skal koma fram hvernig fyrirkomulaginu er ætlað að tryggja að greiðslur, sem tryggðar eru, berist á tilskildum tíma. |
|  | **2.** | **GILDISSVIÐ ÁBYRGÐARINNAR**Birta skal ítarlegar upplýsingar um skilmála, skilyrði og gildissvið ábyrgðarinnar. Með fyrirvara um undanfarandi, almenn atriði skulu þessar ítarlegu upplýsingar taka til hvers kyns skilyrða um beitingu ábyrgðarinnar ef um er að ræða vanefndir samkvæmt skilmálum ábyrgðarinnar eða mikilvægum skilmálum sérstakra tryggingasamninga (Mono-line Insurance) eða „Keep well-samninga“ milli útgefanda og ábyrgðarmanns. Einnig skal birta ítarlegar upplýsingar um neitunarvald ábyrgðarmanns í tengslum við breytingar á réttindum verðbréfaeigenda eins og oft er að finna í sérstökum tryggingar­samningi (Mono-line Insurance). |
|  | **3.** | **UPPLÝSINGAR SEM BIRTA SKAL UM ÁBYRGÐARAÐILA**Ábyrgðaraðili skal birta upplýsingar um sjálfan sig á sama hátt og hann væri útgefandi sömu tegundar verðbréfa og ábyrgðin fjallar um. |
|  | **4.** | **SKJÖL TIL SÝNIS**Upplýsingar um hvar almenningur hafi aðgang að mikilvægum samningum og öðrum skjölum sem tengjast ábyrgðinni. |